Embedsmænd påpeger i en ny indstilling til politikerne, at det vil være en god ide at oprette et 10. klasses center i Frederikshavn by. Fysisk måske på Ørnevejens Skole, der kommer til at stå tom, såfremt der bygges en ny "fusions-skole" mellem den og Munkebakkeskolen. Arbejdsgruppen bag ideen om et 10. klasses center peger på, det vil være godt med en central placering - dels af hensyn til netværksdannelse med gymnasiet og handelsskolen og dels af hensyn til, at der ikke gerne skulle være for langt til skolen fra stationen for de elever, der kommer fra Sæby og Skagen. Beregninger viser, at der om otte år vil være 702 unge på 15 år i Frederikshavn Kommune - mod 807 i dag.

Referat:
Politikerne i Frederikshavn Kommunes børne- og kulturudvalg skal tage stilling til, om kommunen skal have et 10. klasses center, når de endnu en gang skal diskutere skolestrukturen.